พิจารณาทางเลือกในการใช้โทรศัพท์มือถือ หาการสนับสนุน
สิ่งกระตุ้นนั้นหมายถึง ความรู้สึกและความคิดเกี่ยวกับสถานการณ์หนึ่งที่ดึงให้คุณทำบางพฤติกรรม (ใช้โทรศัพท์) และด้วยการเข้าใจว่าทำไมคุณถึงถูกกระตุ้นให้ใช้โทรศัพท์ จะสามารถช่วยคุณพัฒนาทางเลือกอื่นให้กับตัวเองได้  คุณใช้เวลาอยู่บนโทรศัพท์เพราะว่าคุณมีความต้องการอย่างมากที่จะอยู่ในสังคมหรือสร้างความสัมพันธ์กับคนอื่นหรือเปล่า? ถ้าเป็นแบบนั้น คุณสามารถเติมเต็มความต้องการของตัวเองได้ด้วยวิธีการที่ยั่งยืนกว่าเช่น การเจอกันแบบต่อหน้า คุณแค่รู้สึกเบื่อเฉยๆ หรือเปล่า? ความเบื่อหน่ายเป็นตัวกระตุ้นสำคัญที่ทำให้เราเข้าไปยุ่งเกี่ยวกับพฤติกรรมการเสพติดบางอย่าง หากคุณเป็นคนชอบเบื่อ มันอาจจะถึงเวลาสำหรับคุณแล้ว ที่จะเริ่มหางานอดิเรกหรือกิจกรรมอื่นที่ช่วยทำให้คุณมีสมาธิมากขึ้น การใช้โทรศัพท์นั้นมีผลต่อการเพิ่มขึ้นของอารมณ์ ซึ่งเป็นแรงเสริมในเชิงบวก  แต่แทนที่คุณจะใช้โทรศัพท์เพื่อทำให้ตัวเองรู้สึกดีขึ้น ให้คุณหากิจกรรมอื่นทำ เช่น ออกกำลังกาย/เล่นกีฬา หรือทำกิจกรรมที่ใช้ความคิดสร้างสรรค์อย่างเช่น การเขียนหรือวาดรูป หากคุณมีแผนการเฉพาะในแต่ละวัน และคุณกำลังโฟกัสอยู่กับสิ่งที่คุณต้องทำอยู่นั้น เวลาว่างที่เหลือให้คุณใช้โทรศัพท์ก็จะมีน้อยลง และโบนัสที่ได้ก็คือ คุณจะใช้เวลาโฟกัสอยู่กับเป้าหมายของคุณ และพัฒนาตัวเองหรือผลิตผลงานออกมาได้มากขึ้น  หากคุณว่างงานอยู่ คุณอาจจะสมัครงาน หรือเป็นอาสาสมัครที่องค์กรท้องถิ่นก็ได้ หางานอดิเรกทำ เช่น ถักนิตติ้ง เย็บผ้า หรือเล่นเครื่องดนตรีสักชิ้น ใช้เวลาอยู่กับสิ่งที่จำเป็นต้องทำให้เสร็จให้มากขึ้น ไม่ว่าจะเป็นงานบ้าน หรือพ่อแม่ของคุณที่กำลังต้องการวันครอบครัวหรือใช้เวลาอยู่ด้วยกัน ลองทำบางสิ่งบางอย่างที่เป็นประโยชน์แทนในครั้งต่อไปที่คุณรู้สึกถูกกระตุ้นให้ใช้โทรศัพท์ โฟกัสไปที่เป้าหมายและวัตถุประสงค์ของตัวเองในวันนั้น และทำลิสต์ของงานต่างๆ ที่ไม่เกี่ยวข้องกับการใช้โทรศัพท์ และเมื่อใดก็ตามที่คุณรู้สึกถึงแรงกระตุ้นให้เช็คโทรศัพท์ ให้คุณหยุดและค่อยๆ ดึงความสนใจของตัวเองกลับไปยังสิ่งที่ต้องทำ ส่วนมากความต้องการในการใช้โทรศัพท์มักจะมาจากธรรมชาติดั้งเดิมของมนุษย์และวิวัฒนาการของการเป็นสัตว์สังคม อย่างไรก็ตาม ยังมีทางเลือกอื่นในการอยู่ในสังคมอยู่หลายทางเลือกที่อาจจะมีประโยชน์และน่าพึงพอใจในระยะยาวมากกว่า   แทนที่คุณจะมัวแต่ส่งข้อความ ให้คุณเขียนจดหมาย หรือนัดเจอกับเพื่อน แล้วไปนั่งจิบกาแฟหรือทานข้าวก็ได้ แทนที่คุณจะมัวแต่ลงรูปใน Instagram ให้คุณชวนคนในครอบครัวมา และพูดคุยกันเรื่องความทรงจำที่คุณมีกับพวกเขาแทนการลงรูป ซึ่งการสร้างความสัมพันธ์ด้วยวิธีนี้ อาจจะช่วยทำให้พวกคุณมีความใกล้ชิดกันมากขึ้น ลองหาเหตุผลที่คุณใช้โทรศัพท์มือถือ (เหตุผลที่ทำให้เล่นเกม ส่งข้อความ หรือโทรหาคนอื่น) ซึ่งบางส่วนของนิสัยเหล่านี้ อาจจะจำเป็นต่องานและชีวิตประจำวันของคุณ (บางทีอาจจะเป็นอีเมลเรื่องงาน ฯลฯ) เพราะคนอื่นอาจจะมีผลกระทบต่อชีวิตคุณ หากพวกเขาอยู่ห่างจากการมีปฏิสัมพันธ์ที่ปกติคุณเคยมีกับพวกเขา รวมถึงภาระหน้าที่ๆ มีร่วมกัน ดังนั้น พยายามเปลี่ยนนิสัยที่ไม่ดีอันนี้ให้เป็นสิ่งที่มีประโยชน์ และยังเกี่ยวข้องกับสังคมอยู่ และเปลี่ยนให้เป็นประสบการณ์ที่ดีแก่คุณ  หากปัญหาหนึ่งของคุณคือ การเล่นเกมบนโทรศัพท์เยอะเกินไป ลองคิดหาทางเลือกอื่นเช่น ชวนเพื่อนมาเล่นบอร์ดเกมที่บ้าน หากคุณใช้เวลากับการดูโปรไฟล์บนโซเชียลมีเดียมากเกินไป ให้คุณลองไปหาเพื่อนหรือคนในครอบครัวแล้วถามสารทุกข์สุกดิบพวกเขา (แทนที่จะอ่านจากในโซเชียลมีเดีย) การสนับสนุนทางสังคมเป็นส่วนสำคัญต่อจิตใจเป็นอย่างมาก  การมีเครือข่ายสังคมในเชิงบวกจะช่วยทำให้รู้สึกปลอดภัยและเชื่อมโยงถึงกัน ซึ่งการสนับสนุนทางสังคมนั้นเป็นสิ่งสำคัญ เมื่อคุณพิจารณาถึงการจำกัดการใช้โทรศัพท์ของตัวเอง เพราะการใช้โทรศัพท์ของคุณนั้น ส่วนมากจะใช้เพราะต้องการให้มีการเชื่อมโยงกันทางสังคม (เช่น ส่งข้อความ ใช้แอปพลิเคชันที่เป็นโซเชียลมีเดีย) ในขณะที่การใช้โทรศัพท์อาจจะดูเป็นผลดี แต่มันก็สามารถทำให้เราห่างเหินกับคนใกล้ชิดของเราได้  แค่บอกกับครอบครัวและเพื่อนของคุณไปว่า คุณคิดว่าคุณใช้โทรศัพท์มากเกินไป และคุณกำลังพยายามที่จะเลิกนิสัยนั้น คุณสามารถบอกกับพวกเขาได้ว่าคุณจะดีใจมาก หากพวกเขาให้กำลังใจคุณในการทำสิ่งนี้ นอกจากนี้ คุณอาจจะเสนอแนะบางสิ่งแก่พวกเขาและทำให้พวกเขาเข้ามามีส่วนในแผนของคุณ ตัวอย่างเช่น ขอร้องให้พวกเขาส่งข้อความหาคุณแค่ในเวลาที่คุณขอเท่านั้น ขอคำแนะนำจากพวกเขา เพราะคนในครอบครัวของคุณจะรู้ว่าคุณเป็นคนยังไง และพวกเขาอาจจะช่วยคุณวางแผนที่เฉพาะเจาะจงในการงดใช้โทรศัพท์ให้คุณได้ บอกให้ครอบครัวและเพื่อนๆ ของคุณรู้ว่า คุณอาจจะไม่ส่งข้อความ โทร หรือส่งอีเมลตอบกลับหาพวกเขาได้ในทันที เพราะคุณกำลังพยายามจะงดการใช้โทรศัพท์อยู่ หากพวกเขาตระหนักถึงเรื่องนี้จริงๆ พวกเขาจะเข้าใจคุณและไม่อารมณ์เสียใส่คุณ แทนที่คุณจะขอกำลังใจผ่านทางโทรศัพท์ มันสำคัญกว่าถ้าคุณจะพบกับพวกเขาในระดับที่ดูเป็นส่วนตัวและใกล้ชิด ซึ่งสิ่งนี้สามารถทำได้แค่ตอนที่พบกันแบบตัวต่อตัวเท่านั้น  วางแผนทำกิจกรรมกับครอบครัวและเพื่อนๆ โดยใช้เวลาบนโทรศัพท์มือถือของคุณที่มีอยู่อย่างจำกัด ศึกษาและวางแผนสำหรับกิจกรรมครั้งนี้ ด้วยวิธีนี้พลังงานที่คุณใช้ไปกับโทรศัพท์ก็จะถูกใช้ไปในทางที่มีประโยชน์และมีความหมาย นี่จะมีประโยชน์อย่างยิ่งในระหว่างช่วงเวลาที่คุณรู้สึกอยากจะหยิบโทรศัพท์ขึ้นมาดูมากๆ ทั้งตอนหลังเลิกเรียน หลังอาหารเย็น และระหว่างช่วงวันหยุดสุดสัปดาห์ ในขณะที่การวินิจฉัยการเสพติดโทรศัพท์มือถือยังไม่ได้เป็นที่ยอมรับกันอย่างกว้างขวางนั้น นั่นไม่ได้หมายความว่าคุณจะไม่สามารถขอความช่วยเหลือจากใครได้เลย เพราะเดี๋ยวนี้ก็มีศูนย์รักษาและให้คำปรึกษาที่เชี่ยวชาญเกี่ยวกับปัญหาประเภทนี้อยู่  หากปัญหาการใช้โทรศัพท์ของคุณนั้นรุนแรง และเข้ามามีผลต่อชีวิตประจำวันและการทำงาน การขอคำปรึกษาหรือการรักษาสุขภาพจิตอาจจะมีประโยชน์สำหรับคุณมากๆ ก็ได้   สัญญาณที่จะบ่งบอกว่าคุณต้องได้รับการช่วยเหลือคือ เมื่อคุณไม่สามารถทำภาระหน้าที่ของตัวเองให้เสร็จได้ (ที่ทำงาน ที่โรงเรียน และที่บ้าน) หรือเมื่อความสัมพันธ์ส่วนตัวของคุณมีผลกระทบในด้านลบเพราะการใช้โทรศัพท์ของคุณ ความคิดและพฤติกรรมบำบัด (Cognitive Behavioral Therapy หรือ CBT) คือประเภทของการบำบัดรักษาที่ใช้ในการรักษาอาการเสพติดสิ่งต่างๆ ซึ่งการบำบัดประเภทนี้จะโฟกัสไปในเรื่องการเปลี่ยนความคิดคุณ เพื่อที่คุณจะได้เปลี่ยนความรู้สึกและพฤติกรรมของตัวเองได้ ซึ่งการบำบัดประเภทนี้อาจจะเป็นตัวเลือกที่เป็นประโยชน์ หากคุณเลือกที่จะรับการบำบัด
เข้าใจสิ่งที่กระตุ้นให้ใช้โทรศัพท์. มีส่วนร่วมในกิจกรรมที่ช่วยในการพัฒนาอารมณ์. ทำตัวให้ยุ่งอยู่ตลอดเวลา. เปลี่ยนความสนใจด้วยการทำในสิ่งที่เป็นประโยชน์. บรรลุหน้าที่ทางสังคมในทางที่แตกต่างออกไป. เปลี่ยนนิสัยเดิมๆ . บอกคนอื่นถึงปัญหาที่คุณมี. ขอให้พวกเขาเข้าใจ. วางแผนพบกันแบบต่อหน้า. ฝากโทรศัพท์ตัวเองไว้กับคนอื่นก่อน. พิจารณาการบำบัดรักษา.
https://www.wikihow.com/Beat-an-Addiction-to-Cell-Phones https://www.wikihow.com/Beat-an-Addiction-to-Cell-Phones
Considering Alternatives to Using Your Cell Phone Getting Support